


ԱՄՓՈՓԱԹԵՐԹ 
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 28-Ի ԹԻՎ 1697-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ


	1. Արդարադատության նախարարություն
	30.09.2026թ.

	2. 
	N  /27.1.1/51546-2026

	Ի պատասխան Ձեր՝ 2026 թվականի մայիսի 20-ի թիվ /51.2/31010-2026 գրության՝ կից ներկայացվում է «Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը:
ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
«Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ
 
	«Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1. Նախագծի 1-ին կետի 1-ին ենթակետով նախատեսվում է Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման (այսուհետ՝ Որոշում) հավելվածի 3-րդ գլուխը շարադրել նոր խմբագրությամբ, որի համաձայն, ինչպես նշված է Նախագծին կից ներկայացված հիմնավորման 2-րդ կետում, տեխնիկական զննության, գազաբալոնային սարքավորումների տեղադրման և գազաբալոնների պարբերական վկայագրման ոլորտներում պլանային ստուգումներ իրականացնելու նպատակով կսահմանվեն նշված ոլորտների ռիսկայնության չափանիշները և դրանց հաշվարկման մեթոդները։
Այս առումով, հաշվի առնելով այն հանգամանքը, որ Հանրապետության կառավարության 2019 թվականի նոյեմբերի 28-ի թիվ 1697-Ն որոշման հավելվածի գործող կարգավորումներում վերը նշված ոլորտների ռիսկայնության չափանիշները և դրանց հաշվարկման մեթոդները բացակայում են, և Նախագծով առաջարկվող կարգավորմամբ այդ չափանիշներն ու մեթոդները նոր են սահմանվելու, առաջարկում ենք Նախագծի 2-րդ կետով նախատեսվող ուժի մեջ մտնելու ժամկետը վերանայել և սահմանել ուժի մեջ մտնելու ավելի ուշ ողջամիտ ժամկետ՝ հաշվի առնելով «Նորմատիվ իրավական ակտերի մասին» օրենքի 23-րդ հոդվածի 2-րդ մասի պահանջը։
2. Որոշման հավելվածի՝ նոր խմբագրությամբ շարադրվող 3-րդ գլխի 10-րդ կետի 3-րդ ենթակետի Աղյուսակ N 3․2-ից հետո առկա չհամարակալված պարբերությունն անհրաժեշտ է համարակալել՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթները։
3. Նախագծի 1-ին կետի 2-րդ ենթակետում Աղյուսակ N 14-ի՝ նոր խմբագրությամբ շարադրվող տողում առաջարկում ենք վերանայել և խմբագրել «ուղեղացում» բառը։
	















1. Չի ընդունվել
[bookmark: _GoBack]Տեխնիկական զննության, գազաբալոնային սարքավորումների տեղադրման և գազաբալոնների պարբերական վկայագրման ոլորտներում պլանային ստուգումները նախատեսվում է իրականացնել 2027 թվականից։ Հետևաբար, նախագծով առաջարկվող կարգավորումները նպատակահարմար է հաստատել ընթացիկ տարում՝ հնարավորություն տալով մինչև պլանային ստուգումների իրականացումն ունենալ այդ ստուգումների կազմակերպման և անցկացման համար անհրաժեշտ ռիսկայնության չափանիշներն ու դրանց հաշվարկման մեթոդները։ Կարգավորումների ուժի մեջ մտնելու ավելի ուշ ժամկետ սահմանելու դեպքում, եթե դրանք ընթացիկ տարվա դեկտեմբերի 1-ից առաջ ուժի մեջ չմտնեն, 2027 թվականի համար պլանային ստուգումներ չեն իրականացվի, ինչի հետևանքով չեն ապահովվի նշված ոլորտներում քաղաքացիների անվտանգության ապահովմանն ուղղված պետական վերահսկողության թիրախները։ 
2. Ընդունվել է
Կատարվել են համապատասխան փոփոխությունները:

3. Ընդունվել է
Կատարվել են համապատասխան փոփոխությունները: 

	3. Բարձր տեխնոլոգիական արդյունաբերության նախարարություն
	24.08.2026թ.

	4. 
	N  01/15.3/5756-2026

	Ի պատասխան 2026 թվականի օգոստոսի 14-ի Ձեր թիվ /51.2/27876-2026 գրության՝ «Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ, տեղեկացնում եմ, որ ներկայումս մշակման փուլում է գտնվում Հայաստանի Հանրապետության տիեզերական ոլորտի ռազմավարությունը։
Ռազմավարության ընդունմամբ նախատեսվում է համակարգային փոփոխություններ իրականացնել տիեզերական գործունեությունը կարգավորող իրավական ակտերում, այդ թվում՝ վերանայել տիեզերական ոլորտում պետական մարմինների իրավասությունների շրջանակը, ինչպես նաև հստակեցնել վերահսկողական գործառույթների իրականացման իրավական և ինստիտուցիոնալ հիմքերը։
Միաժամանակ, տիեզերական բնագավառում վերահսկողական համապատասխան կարգավորումների մշակման ընթացքում անհրաժեշտ է ապահովել սահմանվող ռիսկայնության չափանիշների և առկա կամ հնարավոր իրական վտանգների միջև հստակ, հիմնավորված և պատճառահետևանքային կապ։ Ռիսկայնության չափանիշները պետք է հիմնվեն ոլորտին բնորոշ փաստացի ռիսկերի, հնարավոր վնասների, դրանց առաջացման հավանականության և հետևանքների գնահատման վրա՝ բացառելով անհամաչափ կամ բավարար հիմնավորում չունեցող վերահսկողական միջոցների կիրառումը։
Հաշվի առնելով վերոգրյալը՝ առաջարկվում է նախագծով նախատեսվող՝ տիեզերական բնագավառի վերահսկողությանը վերաբերող դրույթներին անդրադառնալ Հայաստանի Հանրապետության տիեզերական ոլորտի ռազմավարության ընդունումից հետո՝ ռազմավարությամբ նախատեսվող համակարգային փոփոխությունների, պետական մարմինների իրավասությունների վերաբաշխման և ոլորտային ռիսկերի գնահատման միասնական մոտեցումների համատեքստում։
	Ընդունվել է
Կատարվել են համապատասխան փոփոխությունները:

	5. Էկոնոմիկայի նախարարություն
	21.08.2026թ.

	6. 
	N  01/21677-2026

	Ի պատասխան Ձեր 2026 թվականի օգոստոսի 13-ի թիվ /51.2/27414-2026 գրության՝ քննության առնելով «Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» Կառավարության որոշման նախագիծը, որով տեխնիկական զննության, գազաբալոնային սարքավորումների տեղադրման և գազաբալոնների պարբերական վկայագրման, ինչպես նաև տիեզերական գործունեության ոլորտներում պլանային ստուգումներ իրականացնելու նպատակով սահմանվում են նշված ոլորտների ռիսկայնության չափանիշները և դրանց հաշվարկման մեթոդները, հայտնում ենք հետևյալը․
Առաջարկում ենք նախագծի հիմնավորման մեջ ներառել ռիսկայնության գնահատման չափորոշիչների ընտրության և դրանց կշիռների սահմանման հիմնավորումները, քանի որ ներկայացված հիմնավորման մեջ նշված հարցերի վերաբերյալ համապատասխան հիմնավորումներ առկա չեն։ Մասնավորապես, անհրաժեշտ է ներկայացնել յուրաքանչյուր չափորոշչի ընտրության հիմքերը, ինչպես նաև տվյալ չափորոշչին համապատասխան կշռի սահմանման հիմնավորումը։
Բացի այդ, առաջարկում ենք ռիսկի գնահատման չափորոշիչներն ու դրանց կշիռները քննարկել նաև համապատասխան ոլորտների տնտեսավարող սուբյեկտների հետ՝ վերջիններիս մասնագիտական կարծիքն ու գործնական փորձը հաշվի առնելու, տվյալ գործունեություններին բնորոշ իրական ռիսկերն առավել հստակ գնահատելու և, ըստ ոլորտների առանձնահատկությունների, առավել հիմնավորված կշիռներ սահմանելու նպատակով։
	Մասամբ է ընդունվել
«Հայաստանի Հանրապետությունում ստուգումների կազմակերպման և անցկացման մասին» օրենքի 2.1-րդ հոդվածի 1-ին մասի համաձայն՝ ռիսկը տնտեսավարող սուբյեկտի գործունեության արդյունքում մարդու կյանքին, առողջությանը, շրջակա միջավայրին, պետության, իրավաբանական և ֆիզիկական անձանց գույքային շահերին, բնական և էներգետիկ պաշարների խնայողությանը վնաս հասցնելու հավանականությունն է՝ հաշվի առնելով այդ վնասի ծանրության աստիճանը։ Ռիսկը գնահատող ռիսկայնության չափանիշներն ընտրելիս հաշվի են առնվել տվյալ ոլորտի տնտեսավարողների գործունեության կամ այդ գործունեության առանձին բաղադրիչների ծավալը, հաճախականությունը և ծանրաբեռնվածությունը։ Իր հերթին, գործունեությունը բնութագրող բաղադրիչներն ընտրելի հաշվի են առնվել նաև ոլորտի համար սահմանված ստուգաթերթերի հարցերը, որոնց հիման վրա Տեսչական մարմնի կողմից իրականացվում են ստուգումներ (ոչ պլանային)։ Նշվածի մասով լրացում է կատարվել նախագծի հիմնավորման մեջ։
  Պետք է նկատի ունենալ նաև, որ չափորոշիչների և դրանց կշիռների սահմանումը նախևառաջ հիմնվում է քաղաքացիների անվտանգության ու շահերի պաշտպանության պետական քաղաքականության առաջնահերթությունների վրա։

	7. Ներքին գործերի նախարարություն
	03.09.2026թ.

	
	N  43/6/270723-26

	Ի պատասխան Ձեր՝ 13.08.2026թ. թիվ /51.2/27414-2026 գրության` ՀՀ ներքին գործերի նախարարությունում ուսումնասիրվել է «Հայաստանի Հանրապետության կառավարության 2019 թվականի նոյեմբերի 28-ի N 1697-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	                        Ընդունվել է

	8. Տարածքային կառավարման և ենթակառուցվածքների նախարարություն
	21.08.2026թ.

	
	N  ԴԽ/25․2/31840-2026

	          Հայտնում ենք, որ «Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ ՀՀ տարածքային կառավարման և ենթակառուցվածքների նախարարությունն իր լիազորությունների շրջանակներում առաջարկություններ չունի:
	                            Ընդունվել է


	5.   Ֆինանսների նախարարություն
	25.08.2026թ.

	
	N   01/11-4/10061-2026

	Ի պատասխան Ձեր սույն թվականի օգոստոսի 13-ի N /51.2/27414-2026 գրության՝ ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագիծը (այսուհետ` Նախագիծ) և հայտնում ենք, որ Նախագծի վերաբերյալ սկզբունքային առաջարկություններ և առարկություններ չունենք։ 
Միաժամանակ, նախագծի հետագա լրամշակման ընթացքում առաջարկում ենք հաշվի առնել «Հայաստանի Հանրապետությունում ստուգումների կազմակերպման և անցկացման մասին» օրենքով Կառավարության և ստուգում իրականացնող պետական մարմնի միջև ռիսկի վրա հիմնված ստուգումների կարգավորման մասով լիազորությունների սահմանազատումը։
Մասնավորապես, նկատի ունենալով, որ Կառավարության իրավասությանը վերապահված է ռիսկի վրա հիմնված ստուգումների մեթոդաբանության և ռիսկայնությունը որոշող չափանիշների ընդհանուր նկարագրի հաստատումը, իսկ ռիսկայնությունը որոշող չափանիշների հաշվարկման և գնահատման կարգի հաստատումը՝ ստուգում իրականացնող պետական մարմնին, առաջարկում ենք նախագծով նախատեսվող կոնկրետ միավորային արժեքների, քանակական շեմերի, դրանց համադրման կանոնների և հաշվարկման մեխանիզմների կարգավորման մակարդակը գնահատել նշված լիազորությունների սահմանազատման համատեքստում և, ըստ անհրաժեշտության, համապատասխան կարգավորումները նախատեսել իրավասու մարմնի իրավական ակտով։
	                            Ընդունվել է
Ներկայացված դիտողության հետ կապված հայտնում ենք, որ ռիսկայնության գնահատման նպատակով ռիսկայնության չափանիշների վերաբերյալ տվյալների հավաքագրման, տեսակավորման, համադրման կամ համակցման մեթոդները ներկայումս կարգավորվում են ստուգում իրականացնող պետական մարմնի  կողմից հաստատված ներքին կանոնակարգերով։



	6.    Կադաստրի կոմիտե
	20.08.2026թ.

	
	N   ՍԹ/17892-2026

	   Ի պատասխան Ձեր 2026 թվականի օգոստոսի 13-ի N /51.2/27414-2026 գրության՝ հայտնում ենք, որ «Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ առաջարկություններ չունենք:

	                    Ընդունվել է


	7.    Քաղաքաշինության կոմիտե
	

	
	

	  Սահմանված ժամկետում կարծիք չի ներկայացվել:
	

	8.   Քաղաքաշինության, տեխնիկական և հրդեհային անվտանգության տեսչական մարմին
	18.08.2026թ.

	
	N  ՔՏՄ/06.1.01/22684-26

	Ի պատասխան Ձեր՝ 2026 թվականի օգոստոսի 13-ի N /51.2/27414-2026 գրության՝ տեղեկացնում եմ, որ «Հայաստանի Հանրապետության կառավարության 2019 թվականի նոյեմբերի 28-ի թիվ 1697-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ ՀՀ քաղաքաշինության, տեխնիկական և հրդեհային անվտանգության տեսչական մարմինն առաջարկություններ և դիտողություններ չունի։ 
	                    Ընդունվել է






